stanford-oval/wikipedia huggingface dataset:
พ่อขุนรามคำแหงมหาราช
พระราชกรณียกิจ > ความสัมพันธ์ระหว่างประเทศ

การใช้ความสัมพันธ์ทางด้านการทูตและความสัมพันธ์ทางด้านวัฒนธรรม โดยเฉพาะทางด้านพระพุทธศาสนาแทนการทำสงคราม ทำให้สุโขทัยมีแต่ความสงบร่มเย็น ไม่เกิดสงครามกับแคว้นต่าง ๆ ในสมัยของพระองค์  และได้หัวเมืองประเทศราชเพิ่มขึ้นอีกด้วย
ทรงทำพระราชไมตรีกับพญามังรายมหาราชแห่งล้านนา และพญางำเมืองแห่งพะเยา โดยทรงยินยอมให้พญามังรายมหาราชขยายอาณาเขตล้านนาทางน้ำแม่กก แม่น้ำปิง และแม่น้ำวังได้อย่างสะดวก เพื่อให้เป็นกันชนระหว่างจีนกับสุโขทัย กับทั้งยังได้เสด็จไปทรงช่วยเหลือพญามังรายมหาราชหาชัยภูมิสร้างเมืองเชียงใหม่เมื่อ พ.ศ. 1839 ด้วย
ทางอาณาจักรมอญ มีพ่อค้าชื่อ "มะกะโท" เข้ารับราชการอยู่ในราชสำนักของพ่อขุนรามคำแหงมหาราช มะกะโทได้ผูกสมัครรักใคร่กับ "เจ้าเทพธิดาสร้อยดาว" พระธิดาของพ่อขุนรามคำแหงมหาราช แล้วพากันหนีไปอยู่เมืองเมาะตะมะ แล้วจึงขออภัยโทษต่อพ่อขุนรามคำแหงมหาราช ขอพระราชทานนาม และขอยินยอมเป็นประเทศราชของกรุงสุโขทัย ซึ่งพ่อขุนรามคำแหงได้พระราชทานนามว่า "พระเจ้าฟ้ารั่ว"
ทางทิศใต้ ได้ทรงอาราธนาพระมหาเถรสังฆราชผู้เรียนจบพระไตรปิฎกมาจากนครศรีธรรมราช ให้มาเผยแพ่พุทธศาสนาในกรุงสุโขทัย
ส่วนด้านเมืองละโว้นั้นทรงปล่อยให้เป็นเอกราชอยู่ เพราะปรากฏว่ายังส่งเครื่องบรรณาการไปจีนอยู่ระหว่าง พ.ศ. 1834 ถึง พ.ศ. 1840 ทั้งนี้ พ่อขุนรามคำแหงมหาราชก็คงจะได้ทรงผูกไมตรีกับเมืองละโว้ไว้ นอกจากนี้ พ่อขุนรามคำแหงมหาราชเองก็ทรงส่งราชทูตไปจีนสามครั้งเพื่อเจริญสัมพันธไมตรี
พระราชกรณียกิจ > ประดิษฐกรรม

พ่อขุนรามคำแหงมหาราชทรงประดิษฐ์อักษรไทยขึ้นใช้เมื่อ ม.ศ. 1205 ตรงกับ พ.ศ. 1826 อักษรดังกล่าวเรียกว่า "ลายสือไทย" และทุกตัวอักษรดัดแปลงมาจากอักษรขอม
พระราชกรณียกิจ > วรรณกรรม

วรรณกรรมสมัยพ่อขุนรามคำแหงมหาราชสูญหายไปหมดแล้ว คงเหลือแต่ศิลาจารึกพ่อขุนรามคำแหง (พ.ศ. 1835) ซึ่งแม้จะมีข้อความเป็นร้อยแก้ว แต่ก็มีสัมผัสคล้องจองทำให้ไพเราะซาบซึ้งตรึงใจ เช่น
...ในน้ำมีปลา ในนามีข้าว...ลูท่างเพื่อนจูงวัวไปค้า ขี่ม้าไปขาย...เห็นข้าวท่านบ่ใคร่พิน เห็นสินท่านบ่ใคร่เดือด
นับเป็นวรรณคดีเริ่มแรกของกรุงสุโขทัยซึ่งตกทอดมาถึงปัจจุบัน โดยอย่างไรก็ดี ในช่วงตั้งแต่ พ.ศ. 2520 เป็นต้นมา มีข้อสงสัยทางวิชาการว่าศิลาจารึกดังกล่าวจะมิได้ทำขึ้นในสมัยพ่อขุนรามคำแหงมหาราช และมีผู้เสนอว่า พระบาทสมเด็จพระจอมเกล้าเจ้าอยู่หัว ผู้ทรงพบศิลานั้นเมื่อเสด็จจาริกธุดงค์ เป็นผู้ทรงทำศิลานั้นขึ้นเพื่อเหตุผลทางการเมืองในการสร้างประวัติศาสตร์ชาติไทยให้ชาติตะวันตกเห็นว่ามีและรุ่งเรืองมาอย่างยาวนาน เป็นการป้องปัดภัยการล่าอาณานิคมในสมัยนั้น ทั้งนี้ข้อสงสัยนี้กำลังเป็นที่ถกเถียงกันอยู่
สวรรคต

ตามบันทึกประวัติศาสตร์หยวนของจีน ได้บันทึกไว้ว่า พ่อขุนรามคำแหงได้เสด็จสวรรคตในปี พ.ศ. 1841 และพระยาเลอไทย พระราชโอรสของพระองค์ จึงเสวยราชสมบัติต่อมา
พระบรมราชานุสรณ์

พระบรมราชานุสาวรีย์ ณ อุทยานประวัติศาสตร์สุโขทัย
พระบรมราชานุสาวรีย์ ณ อุทยานราชภักดิ์
พระบรมราชานุสาวรีย์ ณ มหาวิทยาลัยรามคำแหง
ในวัฒนธรรมสมัยนิยม > ละครโทรทัศน์

ละครโทรทัศน์อิงประวัติศาสตร์เรื่อง อานุภาพพ่อขุนรามคําแหง (พ.ศ. 2551) ออกฉายครั้งแรกทางสถานีโทรทัศน์สีกองทัพบกช่อง 7 รับบทโดย ณัฐวุฒิ สกิดใจ
ในวัฒนธรรมสมัยนิยม > วีดีโอเกม

ซิวิไลเซชัน V พ่อขุนรามคำแหงมหาราชเป็นอีกหนึ่งผู้นำที่ผู้เล่นสามารถเล่นได้ในฐานะผู้นำแห่งสยาม
Age of Empires Mobile พ่อขุนรามคำแหงมหาราชเป็นอีกหนึ่งในตัวละครฮีโร่ที่จะให้ผู้เล่นเลือกใช้งานในเกมนี้
ดูเพิ่ม

จารึกพ่อขุนรามคำแหง
รายพระนามพระมหากษัตริย์ไทย
แหล่งข้อมูลอื่น

สถานีย่อยประเทศไทย
สถานีย่อยประวัติศาสตร์
สถานีย่อยพระมหากษัตริย์และพระบรมวงศานุวงศ์
พ่อขุนรามคำแหงไปเมืองจีนเอาเทคโนโลยีทำถ้วยชามกลับมาสุโขทัยจริงหรือ? ศิลปวัฒนธรรม
| ก่อนหน้า |  | พ่อขุนรามคำแหงมหาราช |  | ถัดไป |
| --- | --- | --- | --- | --- |
| พ่อขุนบานเมือง ราชวงศ์พระร่วง |  | พระมหากษัตริย์ไทย อาณาจักรสุโขทัย  (พ.ศ. 1822–1841) |  | พระยาเลอไทย ราชวงศ์พระร่วง |
| ด ค กพระมหากษัตริย์ที่ได้รับสมัญญานามมหาราช |
| --- | --- |
ทวีปเอเชีย:  พ่อขุนรามคำแหงมหาราช  สมเด็จพระนเรศวรมหาราช  สมเด็จพระนารายณ์มหาราช  สมเด็จพระเจ้าตากสินมหาราช  พระบาทสมเด็จพระพุทธยอดฟ้าจุฬาโลกมหาราช  พระบาทสมเด็จพระจอมเกล้าเจ้าอยู่หัว  พระบาทสมเด็จพระจุลจอมเกล้าเจ้าอยู่หัว  พระบาทสมเด็จพระมหาภูมิพลอดุลยเดชมหาราช  พระเจ้าควังแกโทมหาราช  พระเจ้าเซจงมหาราช  พระเจ้าอโศกมหาราช  พระเจ้าอโนรธามังช่อมหาราช  พระเจ้าบุเรงนองมหาราช  พระเจ้าอลองพญามหาราช  จักรพรรดิเฉียนหลง  จิ๋นซีฮ่องเต้  เจงกิสข่านมหาราช  จักรพรรดิฮั่นอู่  จักรพรรดิคังซี  พระเจ้ากนิษกะ  พระเจ้าจันทรคุปต์ที่ 2  พระเจ้าสุริยวรมันที่ 2  พระเจ้าชัยวรมันที่ 7  พระเจ้าฟ้างุ้มมหาราช  พระเจ้าไชยเชษฐามหาราช  พระเจ้าราชราช โจฬะที่ 1  จักรพรรดิอักบัร  พระเจ้าอวี่  จักรพรรดิเมจิ  มานูเอลมหาราช  สุลัยมานมหาราช 
ทวีปยุโรป:  อเล็กซานเดอร์มหาราช  นโปเลียนมหาราช  พระเจ้าอัลเฟรดมหาราช  แคทเธอรีนมหาราชินี  ฟรีดริชมหาราช  ปีเตอร์มหาราช  พระเจ้าคนุตมหาราช  พระเจ้าอ็องรีมหาราช  พระเจ้าไทกราเนสมหาราช  เจ้าชายอีวานมหาราช  วลาดีมีร์มหาราช  คอนสแตนตินมหาราช  ธีโอโดเซียสมหาราช  จัสติเนียนมหาราช  ธีโอดอริคมหาราช  อ็อทโทมหาราช  พระเจ้าอัลฟอนโซมหาราช  เอลิซาเบธมหาราชินี  ทามาร์มหาราชินี 
ทวีปแอฟริกา:  ฟาโรห์แรเมซีสมหาราช  แอสเกียมหาราช  ราดามามหาราช 
ตะวันออกกลาง:  เฮโรดมหาราช  ไซรัสมหาราช  ดาไรอัสมหาราช  แอนทิโอคัสมหาราช  มิทริเดทีสมหาราช  ซาปูร์มหาราช  อับบาสมหาราช  เซิร์กซีสมหาราช  กาหลิบอูมัวร์  ชาห์กะรีมข่านมหาราช  ชาห์เรซามหาราช 
ทวีปอเมริกาเหนือ:  ม็อคเตซูมามหาราช  พาคัลมหาราช 
ทวีปอเมริกาใต้:  พาชาคูติมหาราช 
ทวีปโอเชียเนีย:  คาเมฮาเมฮามหาราช 
ภาพด้านหลังธนบัตรไทยชนิดราคา 20 บาท (ชุดที่ 16) รูปพระบรมราชานุสาวรีย์ของพ่อขุนรามคำแหงมหาราช
พระบรมราชานุสาวรีย์สามกษัตริย์ ที่ศาลาว่าการจังหวัดเชียงใหม่ ประกอบด้วย พ่อขุนรามคำแหง, พญางำเมือง, และพญามังราย ตามลำดับ
ศิลาจารึกหลักที่ 1 พ่อขุนรามคำแหงที่ พิพิธภัณฑสถานแห่งชาติ พระนคร
แปซิฟิกเกมส์ 2019

| --- | --- |
เมืองเจ้าภาพ: อาเปีย
ประเทศ: ซามัว
คำขวัญ: One in Spirit
ประเทศเข้าร่วม: 24
นักกีฬาเข้าร่วม: ~ 3,500
ชนิด: 26 กีฬา
พิธีเปิด: 7 กรกฎาคม ค.ศ. 2019
พิธีปิด: 20 กรกฎาคม ค.ศ. 2019
ประธานพิธีเปิด: วาอาเลโต ซูอาเลาวี ที่ 2
สนามกีฬาหลัก: สนามกีฬาอาปีอาพาร์ค
เว็บไซต์ทางการ: samoa2019.ws
← พอร์ต มอร์สบี 2015โฮนีอารา 2023 →
แปซิฟิกเกมส์ 2019 (อังกฤษ: 2019 Pacific Games) เป็นการแข่งขันกีฬาแปซิฟิกเกมส์ครั้งที่ 16 จัดขึ้นเมืองอาเปีย ซามัว, ซึ่งจัดแข่งจันเป็นครั้งแรกนับตั้งแต่ปี ค.ศ. 2007 โดยรวมแล้วเป็นครั้งที่สามที่แปซิฟิกเกมส์จัดขึ้นที่ซามัว
การแข่งขันครั้งนี้เดิมเมืองที่ได้รับเลือกเป็นเจ้าภาพคือ นูกูอาโลฟา ตองงา แต่รัฐบาลตองงาถอนตัวจากการเป็นเจ้าภาพอย่างเป็นทางการในเดือนพฤษภาคม ค.ศ. 2017 ท่ามกลางความกังวลว่าประเทศอาจประสบปัญหาทางเศรษฐกิจหากดำเนินการต่อไป
การแข่งขันครั้งนี้มีชนิดกีฬาเพิ่มเติมสำหรับกีฬาบาสเกตบอล ซึ่งเป็นรูปแบบ 3x3 เช่นเดียวกับการกลับมาของ ยิงธนู และ แบดมินตัน ที่ไม่ได้อยู่ในการแข่งขันแปซิฟิกเกมส์ 2015
ประเทศที่เข้าร่วม

คาดว่าจะมี 24 ประเทศและดินแดนที่จะเข้าร่วม: 22 แห่งเป็นสมาชิกของสมาคมแปซิฟิกเกมส์ (PGA), ร่วมด้วย นิวซีแลนด์ และออสเตรเลีย
อเมริกันซามัว
ออสเตรเลีย
หมู่เกาะคุก
ไมโครนีเชีย
ฟีจี
กวม
คิริบาส
หมู่เกาะมาร์แชลล์
นาอูรู
นิวแคลิโดเนีย
นิวซีแลนด์
นีวเว
เกาะนอร์ฟอล์ก
หมู่เกาะนอร์เทิร์นมาเรียนา
ปาเลา
ปาปัวนิวกีนี
ซามัว (เจ้าภาพ)
หมู่เกาะโซโลมอน
ตาฮีตี
โตเกเลา
ตองงา
ตูวาลู
วานูวาตู
วอลิสและฟูตูนา
ตารางสรุปเหรียยรางวัล

*  เจ้าภาพ ( ซามัว)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  นิวแคลิโดเนีย | 76 | 55 | 51 | 182 |
| 2 |  ปาปัวนิวกีนี | 38 | 57 | 35 | 130 |
| 3 |  ซามัว* | 38 | 42 | 45 | 125 |
| 4 |  ตาฮีตี | 35 | 39 | 45 | 119 |
| 5 |  ฟีจี | 35 | 38 | 43 | 116 |
| 6 |  ออสเตรเลีย | 33 | 9 | 14 | 56 |
| 7 |  นาอูรู | 12 | 6 | 16 | 34 |
| 8 |  ตองงา | 9 | 5 | 14 | 28 |
| 9 |  นิวซีแลนด์ | 8 | 10 | 7 | 25 |
| 10 |  วานูวาตู | 8 | 5 | 12 | 25 |
| 11 |  คิริบาส | 6 | 10 | 9 | 25 |
| 12 |  หมู่เกาะคุก | 5 | 5 | 8 | 18 |
| 13 |  หมู่เกาะโซโลมอน | 4 | 13 | 19 | 36 |
| 14 |  กวม | 3 | 10 | 6 | 19 |
| 15 |  วอลิสและฟูตูนา | 3 | 6 | 2 | 11 |
| 16 |  หมู่เกาะนอร์เทิร์นมาเรียนา | 3 | 1 | 0 | 4 |
| 17 |  เกาะนอร์ฟอล์ก | 2 | 2 | 3 | 7 |
| 18 |  อเมริกันซามัว | 1 | 5 | 7 | 13 |
| 19 |  นีวเว | 1 | 1 | 2 | 4 |
| 20 |  ตูวาลู | 1 | 1 | 1 | 3 |
| 21 |  ไมโครนีเชีย | 1 | 0 | 0 | 1 |
| 22 |  หมู่เกาะมาร์แชลล์ | 0 | 1 | 2 | 3 |
| 23 |  โตเกเลา | 0 | 0 | 1 | 1 |
| 24 |  ปาเลา | 0 | 0 | 0 | 0 |
| รวม (24 ประเทศ) | รวม (24 ประเทศ) | 322 | 321 | 342 | 985 |
โปรอีโวลูชันซ็อกเกอร์ 2016

| โปรอีโวลูชันซ็อกเกอร์ 2016 |
| --- | --- |
เนย์มาร์ ซึ่งปรากฏบนภาพปกเวอร์ชันไมโครซอฟท์ วินโดวส์
ผู้พัฒนา: พีอีเอส โปรดักชัน
ผู้จัดจำหน่าย: โคนามิ
กำกับ: โยชิคะสึ โอกิฮะระ
ชุด: โปรอีโวลูชันซ็อกเกอร์
เอนจิน: ฟ็อกซ์เอนจิน
เครื่องเล่น: ไมโครซอฟท์ วินโดวส์ เพลย์สเตชัน 3 เพลย์สเตชัน 4 เอกซ์บอกซ์ วัน เอกซ์บอกซ์ 360
วางจำหน่าย: NA: 15 กันยายน ค.ศ. 2015 EU: 17 กันยายน ค.ศ. 2015 UK: 18 กันยายน ค.ศ. 2015 AU: 22 กันยายน ค.ศ. 2015 JP: 1 ตุลาคม ค.ศ. 2015
แนว: กีฬา
รูปแบบ: ผู้เล่นคนเดียว ผู้เล่นหลายคน
โปรอีโวลูชันซ็อกเกอร์ 2016 (อังกฤษ: Pro Evolution Soccer 2016; อักษรย่อ: PES 2016) และรู้จักกันอย่างเป็นทางการในชื่อ เวิลด์ซ็อกเกอร์: วินนิงอีเลฟเวน 2016 (อังกฤษ: World Soccer: Winning Eleven 2016) ในประเทศญี่ปุ่น เป็นเกมจำลองฟุตบอลที่ได้รับการพัฒนาโดยพีอีเอส โปรดักชัน และจัดจำหน่ายโดยโคนามิสำหรับระบบไมโครซอฟท์ วินโดวส์, เพลย์สเตชัน 3, เพลย์สเตชัน 4, เอกซ์บอกซ์ 360 และเอกซ์บอกซ์ วัน เกมนี้เป็นภาคที่สิบห้าของซีรีส์โปรอีโวลูชันซ็อกเกอร์ โดยมีภาพบุคคลบนปกเกมคือเนย์มาร์แห่งสโมสรฟุตบอลบาร์เซโลนา (สวมชุดทีมชาติบราซิล) โปรอีโวลูชันซ็อกเกอร์ 2016 ยังเป็นการฉลองครบรอบ 20 ปีของพีอีเอส โปรดักชัน สำหรับการทำเกมฟุตบอล โดยชื่อของเกมได้เปลี่ยนจาก "เวิลด์ซ็อกเกอร์: วินนิงอีเลฟเวน" มาเป็น "โปรอีโวลูชันซ็อกเกอร์" ในทวีปเอเชีย (ยกเว้นประเทศญี่ปุ่น) และ "วินนิงอีเลฟเวน" ในประเทศญี่ปุ่นและรวมถึงภาคต่อกันมา
การตอบรับ

โปรอีโวลูชันซ็อกเกอร์ 2016 ได้รับการยกย่อง แม้ว่าเกมจะได้รับความเห็นที่หลากหลายและการกระตุกในเวอร์ชันพีซีก็ตาม เว็บไซต์ไอจีเอ็นได้ให้คะแนนเกมนี้ที่ 9.5 เต็ม 10 โดยระบุว่า "โปรอีโวลูชันซ็อกเกอร์ 2016 อาจจะเป็นเกมฟุตบอลที่ดีที่สุดเท่าที่เคยมีมา" กับผู้วิจารณ์ที่กล่าวต่อไปว่า "ผมไม่สามารถจำถึงความตื่นเต้นอย่างต่อเนื่อง, ความประหลาดใจ และความสุขใจ จากเกมฟุตบอลที่มีอยู่ก่อนหน้าได้เลย" พวกเขายกย่องด้านการเคลื่อนไหว และการตอบสนอง, รูปแบบการเล่นที่มีพลัง แต่ก็วิจารณ์ถึงความไม่สม่ำเสมอ ด้วยความเห็นที่ซ้ำกัน
โปรแลกติโนมา

| โปรแลกติโนมา (Prolactinoma)> บัญชีจำแนกและลิงก์ไปภายนอก |
| --- | --- |
ICD-10: D35.2
ICD-9: 253.1
ICD-O:: M8271/0
OMIM: 600634
DiseasesDB: 10735
MedlinePlus: 000336
eMedicine: med/1915
MeSH: D015175
โปรแลกติโนมา (อังกฤษ: prolactinoma) เป็นเนื้องอกไม่ร้ายชนิดเนื้องอกต่อมของต่อมใต้สมองที่สร้างฮอร์โมนโปรแลกตินได้ เป็นเนื้องอกของต่อมใต้สมองที่พบบ่อยที่สุด อาการส่วนใหญ่เป็นอาการของภาวะมีฮอร์โมนโปรแลกตินในเลือดสูง หรือเป็นอาการของการที่มีการกดเบียดของเนื้องอกต่ออวัยวะข้างเคียง
โปลิตบูโร

โปลิตบูโร (รัสเซีย : политбюро, อังกฤษ: Politburo) หมายถึงคณะกรรมการบริหารพรรคการเมือง มักใช้กับพรรคคอมมิวนิสต์
ในอดีตสหภาพโซเวียต โปลิตบูโรประกอบด้วยเลขาธิการพรรคคอมมิวนิสต์แห่งสหภาพโซเวียต (The General Secretary of the Communist Party of the Soviet Union) และบุคคลสำคัญรองลงมาเช่น ประธานาธิบดี และ นายกรัฐมนตรี ซึ่งนับตั้งแต่ปี ค.ศ. 1917-1991 มีเลขาธิการพรรคคอมมิวนิสต์มาแล้ว 7 คน คือ เลนิน สตาลิน ครุชชอฟ เบรจเนฟ อันโดรปอฟ เชียร์เนนโค และกอร์บาชอฟ
แปซิฟิกเกมส์ 2023

| --- | --- |
เมืองเจ้าภาพ: โฮนีอารา
ประเทศ:  หมู่เกาะโซโลมอน
ประเทศเข้าร่วม: 24 (คาดการณ์)
ชนิด: 24 ชนิด
พิธีเปิด: 19 พฤศจิกายน ค.ศ. 2023
พิธีปิด: 2 ธันวาคม ค.ศ. 2023
สนามกีฬาหลัก: สนามกีฬาแห่งชาติหมู่เกาะโซโลมอน
← อาเปีย 2019ปาเปเอเต 2027 →
แปซิฟิกเกมส์ 2023 (อังกฤษ: แปซิฟิกเกมส์ 2023) หรือที่รู้จักกันอย่างเป็นทางการในชื่อ แปซิฟิกเกมส์ ครั้งที่ 17 เป็นการแข่งขันกีฬาหลายประเภทระดับทวีปสำหรับประเทศต่าง ๆ และดินแดนในโซนโอเชียเนีย กำหนดจัดขึ้นที่เมืองโฮนีอารา หมู่เกาะโซโลมอน ระหว่างวันที่ 19 พฤศจิกายน ถึง 2 ธันวาคม ค.ศ. 2023 ครั้งนี้จะเป็นครั้งแรกที่หมู่เกาะโซโลมอนเป็นเจ้าภาพจัดการแข่งขันแปซิฟิกเกมส์
เดิมกำหนดการแข่งขันไว้ในวันที่ 16–29 กรกฎาคม ค.ศ. 2023 อย่างไรก็ตาม ในเดือนกรกฎาคม ค.ศ. 2021 เจ้าภาพจัดการแข่งขันได้ขอเปลี่ยนวันที่เนื่องจากความล่าช้าในการเตรียมการแข่งขันซึ่งเกิดจากการระบาดของโควิด-19 ในหมู่เกาะโซโลมอน
ชนิดกีฬาที่แข่งขัน

ยิงธนู (14)
กรีฑา (54)
บาสเกตบอล
บาสเกตบอล (2)
บาสเกตบอล 3x3 (2)
เพาะกาย (12)
มวยสากล (12)
ฮอกกี้ (2)
ฟุตบอล (2)
กอล์ฟ (4)
ยูโด (14)
คาราเต้ (16)
เนตบอล (1)
เรือแคนูกรรเชียง (20)
พาวเวอร์ลิฟติง (16)
รักบี้ลีก 9 คน (2)
รักบี้ 7 คน (2)
เรือใบ (6)
ว่ายน้ำ (43)
เทเบิลเทนนิส (11)
เทควันโด (19)
เทนนิส (7)
รักบี้ทัช (3)
ไตรกีฬา (6)
วอลเลย์บอล
วอลเลย์บอล (2)
วอลเลย์บอลชายหาด (2)
ยกน้ำหนัก (60)
ประเทศที่เข้าร่วม

คาดว่าจะมี 24 ประเทศและดินแดนที่จะเข้าร่วม: 22 แห่งเป็นสมาชิกของสมาคมแปซิฟิกเกมส์ (PGA), นิวซีแลนด์ และออสเตรเลีย
อเมริกันซามัว
ออสเตรเลีย
หมู่เกาะคุก
ไมโครนีเชีย
ฟีจี
กวม
คิริบาส
หมู่เกาะมาร์แชลล์
นาอูรู
นิวแคลิโดเนีย
นิวซีแลนด์
นีวเว
เกาะนอร์ฟอล์ก
หมู่เกาะนอร์เทิร์นมาเรียนา
ปาเลา
ปาปัวนิวกีนี
ซามัว
หมู่เกาะโซโลมอน (เจ้าภาพ)
ตาฮีตี
โตเกเลา
ตองงา
ตูวาลู
วานูวาตู
วอลิสและฟูตูนา
โปรแกรมประยุกต์

OpenOffice.org Writer
โปรแกรมประยุกต์ (อังกฤษ: application program) หรือ ซอฟต์แวร์แอปพลิเคชัน (อังกฤษ: application software) ในบางครั้งเรียกย่อว่า แอปพลิเคชัน หรือ แอป คือ โปรแกรมคอมพิวเตอร์ที่ถูกออกแบบให้รับรองการทำงานหรือกิจกรรมหลายด้านเพื่อประโยชน์ของผู้ใช้ ตัวอย่างแอปพลิเคชันได้แก่ โปรแกรมประมวลคำ (word processor), แผ่นตารางทำการ (spreadsheet), แอปพลิเคชันบัญชี (accounting application), เว็บเบราว์เซอร์, แอปพลิเคชันเล่นคลิปสื่อ (media player), โปรแกรมจำลองการบิน (flight simulator), เกมคอนโซล, หรือ โปรแกรมตัดต่อภาพ คำว่าซอฟต์แวร์แอปพลิเคชั่นหมายถึงแอปพลิเคชันทั้งหมด ส่วนคำว่าซอฟต์แวร์ระบบ (system software) มักหมายถึงซอฟต์แวร์ที่ใช้บนคอมพิวเตอร์ แอปที่ถูกสร้างสำหรับใช้งานบนมือถือเรียกว่าแอปมือถือ (mobile app)
ดูเพิ่ม

ชนิดซอฟต์แวร์
เป็ดปักกิ่ง

| --- | --- |

มื้อ: อาหารจานหลัก
แหล่งกำเนิด: จีน
อุณหภูมิเสิร์ฟ: ร้อน
ส่วนผสมหลัก: เป็ด
 ตำราอาหาร: เป็ดปักกิ่ง   สื่อ: เป็ดปักกิ่ง
เป็ดปักกิ่ง (อังกฤษ: Peking Duck; จีน: 北京烤鸭; พินอิน: Běijīng kǎo yā) คืออาหารจีนที่มีประวัติศาสตร์ยาวนาน และได้ชื่อว่าเป็นหนึ่งในเมนูประจำชาติจีน เสิร์ฟในรูปแผ่นหนังบางกรอบ ที่มาพร้อมแผ่นแป้งบางสำหรับห่อ ตามด้วยซอสหวานและเครื่องเคียงอย่าง ต้นหอม โดยจะใช้เฉพาะส่วนหัวที่เป็นสีขาวนำมาซอยเป็นเส้น คู่กับแตงกวาปอกเปลือกหั่นเป็นแท่ง หนังเป็ดจะต้องแล่ออกเป็นแผ่นบางตอนร้อน ๆ ยิ่งหากลงจากเตาใหม่ ๆ จะช่วยให้แล่ง่ายขึ้นและได้เป็นชิ้นสวยงาม สูตรต้นตำรับของปักกิ่งจะแล่หนังติดเนื้อมาด้วย ในขณะที่ประเทศไทยนิยมแล่เฉพาะหนัง ส่วนเนื้อเป็ดนำไปปรุงรสตามชอบ เช่น ผัดกระเทียม เมี่ยงเป็ด เนื้อเป็ดผัดถั่วงอก เป็นต้น
สองภัตตาคารในกรุงปักกิ่งที่โด่งดังขึ้นชื่อเรื่องเป็ดปักกิ่ง คือ เฉวียนจวี้เต๋อ (全聚德 พินอิน: Quánjùdé) และ เปี้ยนอี้ฟาง (便宜坊 พินอิน: Biànyífānɡ) ที่เป็นเจ้าแรกต้นตำรับของกรุงปักกิ่ง
ประวัติ

เป็ดปักกิ่ง มีที่มาจากเมืองหนานจิง มณฑลเจียงซู โดยถือกำเนิดขึ้นในครัวหลวงของที่นั่น ก่อนที่จะถูกถ่ายทอดมายังปักกิ่ง อันเป็นเมืองหลวงของประเทศในยุคราชวงศ์หมิง ช่วงคริสต์ศตวรรษที่ 15
ขั้นเตรียมการ > การเลี้ยงเป็ด

เป็ดที่จะนำมาทำเมนูเป็ดปักกิ่งนั้น จะต้องเป็นเป็ดที่ได้รับการเลี้ยงดูพิเศษ ด้วยกรรมวิธีเฉพาะที่เรียกว่า "เถียนยา" (北京填鴨, พินอิน: Běijīng tián yā) ซึ่งคำนี้มีความหมายว่า "บังคับให้กินอาหาร" หรือขุนให้อ้วนนั่นเอง ในช่วง 45 วันแรก ลูกเป็ดจะถูกปล่อยให้ใช้ชีวิตอิสระเต็มที่ หลังจากนั้นจะถูกจับป้อนอาหาร บังคับให้กินวันละ 4 มื้อ นานติดต่อกัน 15-20 วัน จนกระทั่งน้ำหนักตัวขึ้นสูงถึง 5-7 กิโลกรัม
ขั้นเตรียมการ > การปรุง

เป็ดที่ถูกขุนจนตัวอ้วนพีจะถูกนำมาผ่าท้อง ควักเอาเครื่องในออก และล้างให้สะอาดก่อนอัดอากาศเข้าไปข้างใน เพื่อให้ส่วนที่เป็นหนังแยกออก จากนั้นนำน้ำเดือดมาราดบริเวณหนังให้ทั่วตัว เพื่อให้ผิวหนังตึง ตามด้วยการทาผิวด้านนอกด้วยน้ำเชื่อม ตัวเป็ดจะกลายเป็นสีแดงคล้ายย้อมสี จะต้องเทน้ำเดือดเข้าไปในท้องเป็ดอีกรอบ ก่อนนำขึ้นแขวนตะขอผึ่งลมจนแห้ง
กรรมวิธีในการย่างแบ่งได้สามวิธีด้วยกัน ในอดีตจะใช้วิธี "เสียบไม้ย่าง" โดยใช้ไม้ลักษณะคล้ายสามง่าม เสียบแทงตัวเป็ดและนำขึ้นย่างไฟ จะต้องคอยพลิกเป็ดกลับไปมาคล้ายการย่างหมูหัน ซึ่งทำให้เสียเวลามาก เนื้อเป็ดที่ได้จะไม่หอมอร่อยเท่าที่ควร ปัจจุบันจึงเลิกใช้วิธีนี้แล้ว
วิธีที่สองคือ "แขวนย่าง" โดยจะนำไม้จากต้นผลไม้ต่าง ๆ เช่น พุทรา ท้อ หรือสาลี่ นำไม้มาเหลาให้ได้ขนาดเพื่อนำมาทำเป็นฟืนสำหรับย่างเป็ด อุณหภูมิในการย่างจะสูงถึง 270°C (525 °F) ย่างนาน 30–40 นาที เป็ดที่ย่างโดยกรรมวิธีนี้จะมีรสชาติพิเศษ หนังจะกรอบเกรียม เนื้อในนุ่ม สุกแล้วสีผิวจะออกแดงพุทราและเป็นมันวาว หอมอบอวลด้วยกลิ่นจากต้นผลไม้
วิธีที่สามคือ "อบในเตาปิด" ตัวเป็ดจะไม่สัมผัสกับเปลวไฟโดยตรง แต่จะใช้การถ่ายเทความร้อนผ่านผนังเตา ในระหว่างการย่าง พ่อครัวจะไม่เปิดประตูเตาเลยจนกระทั่งตัวเป็ดสุก ซึ่งกรรมวิธีนี้เป็นวิธีที่ร้านดังเก่าแก่อย่างเปี้ยนอี้ฟางใช้มาตั้งแต่ดั้งเดิม
ขั้นเตรียมการ > การเสิร์ฟและการรับประทาน

กรรมวิธีในการปรุงเป็ดปักกิ่งนับว่ามีเอกลักษณ์น่าดึงดูด ทว่ากรรมวิธีในการแล่ยิ่งตื่นตาตื่นใจกว่า เป็ดหนึ่งตัวจะต้องแล่ให้ได้หนังและเนื้อรวมกัน 108 ชิ้น โดยที่ชิ้นแรก ๆ จะแล่เฉพาะหนังกรอบ ชิ้นต่อ ๆ ไปจะแล่เป็นชิ้นบางติดทั้งเนื้อและหนัง และการแล่จะต้องเสร็จสิ้นก่อนที่ตัวเป็ดจะเย็น มิฉะนั้นอาจทำให้เสียรสชาติได้
การรับประทานเป็ดปักกิ่งก็พิถีพิถันพอกัน โดยจะนำหนังเป็ดและเนื้อที่แล่เป็นชิ้นพอคำ จิ้มกับซอสหวาน หรือเต้าเจี้ยวหวาน "เถียนเมี่ยนเจี้ยง" (甜面酱, พินอิน: tián miàn jiàng) นำมาวางบนแผ่นแป้ง จากนั้นนำต้นหอมที่หั่นเป็นเส้นบาง หรือชิ้นแตงกวาสดกรอบมาวางทับอีกที แล้วก็พับหรือม้วนเข้าด้วยกันคล้ายการห่อเปาะเปี๊ยะ บางร้านจะเสิร์ฟพร้อมน้ำซุปเป็ดที่ตุ๋นจนเป็นสีขาวขุ่น รสกลมกล่อมคล่องคอ
ทุกวันนี้ เป็ดปักกิ่งไม่เพียงเป็นอาหารจานโปรดของชาวจีน หากยังเป็นอาหารยอดนิยมของชาวต่างชาติที่เดินทางไปท่องเที่ยวกรุงปักกิ่งอีกด้วย สนนราคาเมนูนี้ค่อนข้างสูงพอสมควร จึงมักรับประทานเฉพาะในโอกาสพิเศษ เช่น ฉลองวันเกิด งานเลี้ยงแต่งงาน งานสังสรรค์ เป็นต้น
แหล่งข้อมูลอื่น

Top 10 Peking Duck restaurants in Beijing (2011)
ตำราย่างเป็ดปักกิ่ง สูตรวังหลวง
เป็ดปักกิ่งหลังผึ่งลมจนแห้ง
พ่อครัวเป็ดปักกิ่งจากร้านเฉวียนจวี้เต๋อโชว์การแล่เป็ด
โปรแกรมแปล

โปรแกรมแปล (อังกฤษ: translator) คือโปรแกรมคอมพิวเตอร์ที่แปลชุดคำสั่งของภาษาโปรแกรมหนึ่ง ไปเป็นชุดคำสั่งของอีกภาษาโปรแกรมหนึ่ง โดยความหมายดั้งเดิมไม่สูญเสียไป โปรแกรมแปลภาษาระดับสูงบางตัวจะเปลี่ยนแปลงตรรกะบางอย่าง หรือทำตรรกะให้ง่ายขึ้นโดยผลลัพธ์ยังเป็นเช่นเดิม
ประเภท

คอมไพเลอร์ (compiler) - โปรแกรมแปลภาษาระดับสูงเป็นภาษาแอสเซมบลีหรือภาษาเครื่อง
อินเทอร์พรีเตอร์ (interpreter) - โปรแกรมแปลภาษาระดับสูงเป็นรหัสที่สามารถทำงานได้ทันที
ดีคอมไพเลอร์ (decompiler) - โปรแกรมแปลภาษาเครื่องหรือภาษาปลายทางกลับไปเป็นรหัสต้นฉบับ
แอสเซมเบลอร์ (assembler) - โปรแกรมแปลภาษาแอสเซมบลีเป็นภาษาเครื่อง
ดิสแอสเซมเบลอร์ (disassembler) - โปรแกรมแปลภาษาเครื่องกลับเป็นภาษาแอสเซมบลี
โปรอีโวลูชันซ็อกเกอร์

| อีฟุตบอลโปรอีโวลูชันซ็อกเกอร์ |
| --- | --- |

ประเภท: กีฬา (ฟุตบอล)
ผู้พัฒนา: โคนามิ (2538–2556) PES Productions (2557-2569) Konami Digital Entertainment (2564–)
ผู้จัดจำหน่าย: โคนามิ
ระบบปฏิบัติการ: Android, GameCube, iOS, PlayStation, PlayStation 2, PlayStation 3, PlayStation 4, PlayStation 5, PlayStation Portable, Game Boy Advance, Nintendo DS, Nintendo 3DS, Wii, Windows, Windows Phone 7, Xbox, Xbox 360, Xbox One, Xbox Series X/S
วางจำหน่ายครั้งแรก: J.League Jikkyou Winning Eleven 21 กรกฎาคม 2538
จำหน่ายครั้งล่าสุด: อีฟุตบอล 2024 7 กันยายน 2566
อีฟุตบอลโปรอีโวลูชันซ็อกเกอร์ (อังกฤษ: eFootball Pro Evolution Soccer) หรือที่รู้จักกันในชื่อ อีฟุตบอลเวิลด์ซ็อกเกอร์วินนิงอีเลฟเวน (ญี่ปุ่น: ウイニングイレブン; โรมาจิ: Uiningu Irebun อังกฤษ: eFootball World Soccer Winning Eleven) ในเวอร์ชันญี่ปุ่น เป็นชุดวิดีโอเกมจำลองสถานการณ์ฟุตบอลที่พัฒนาและจัดจำหน่ายโดยโคนามิ ตั้งแต่ พ.ศ. 2538
ชุดเกมนี้ประกอบด้วยภาคหลัก 18 ภาคและภาคแยกหลายภาค รวมถึงเกมมือถือ Pro Evolution Soccer Club Manager ชุดเกมนี้ได้รับการจัดอันดับให้เป็นหนึ่งในแฟรนไชส์วิดีโอเกมที่ขายดีที่สุด โดยมียอดขาย 111 ล้านชุดทั่วโลก นอกเหนือจากการดาวน์โหลดบนมือถือ 400 ล้านครั้ง ณ เดือนธันวาคม พ.ศ. 2563 อีฟุตบอล ได้รับการยกย่องว่าเป็นคู่แข่งกับชุดเกม ฟีฟ่า ของอีเอสปอร์ตส์ เดอะการ์เดียน ได้อธิบายว่าเป็น "การแข่งขันที่ยิ่งใหญ่ที่สุด" ในประวัติศาสตร์ของวิดีโอเกมกีฬา
ลีกอีสปอร์ต eFootball.Open (เดิมชื่อ PES World Finals หรือ PES League) จัดขึ้นโดยโคนามิทุกปีตั้งแต่ พ.ศ. 2553
ประวัติ

อินเตอร์เนชันแนลซูเปอร์สตาร์ซ็อกเกอร์ (พ.ศ. 2537) เกมแรกในชุดเกม อินเตอร์เนชันแนลซูเปอร์สตาร์ซ็อกเกอร์ (ไอเอสเอส) ของโคนามิ วางจำหน่ายสำหรับเครื่องซูเปอร์แฟมิคอม การแข่งขันเกิดขึ้นระหว่างแฟรนไชส์ ​​​​ฟีฟ่า และ ไอเอสเอส
อินเตอร์เนชันแนลซูเปอร์สตาร์ซ็อกเกอร์โปร (ไอเอสเอส โปร) วางจำหน่ายสำหรับเครื่องเพลย์สเตชัน ใน พ.ศ. 2540 ถือเป็น "ตัวเปลี่ยนเกม" สำหรับเกมฟุตบอลซึ่งถูกครอบงำโดยคู่แข่ง ฟีฟ่า ในเครื่องเล่นวิดีโอเกมภายในบ้านในช่วงหลายปีที่ผ่านมา ไอเอสเอส โปร พัฒนาโดยโคนามิคอมพิวเตอร์เอนเตอร์เทนเมนต์โตเกียว นำเสนอเอนจิน 3 มิติใหม่ที่มีกราฟิกที่ดีกว่าและรูปแบบการเล่นที่ซับซ้อนกว่าคู่แข่ง ในขณะที่ ฟีฟ่า มีวิธีการเล่นเกมแบบ "สไตล์อาร์เคด" ที่ง่ายกว่า แต่ ไอเอสเอส โปร ได้แนะนำรูปแบบการเล่นจำลองสถานการณ์ที่ซับซ้อนมากขึ้นโดยเน้นที่กลยุทธ์และการแสดงด้นสด โดยเปิดใช้งานด้วยยุทธวิธีที่หลากหลาย เช่น เก้าตัวเลือกกลยุทธ์ในการแข่งขัน สิ่งนี้ได้ทำให้เกิดชุดเกมโปรอีโวลูชันซ็อกเกอร์ (พีอีเอส) ซึ่งกลายเป็นที่รู้จักว่ามี "รูปแบบการเล่นตามยุทธวิธีที่เร็วขึ้น" และรูปแบบการเล่นที่เกิดขึ้นใหม่ที่หลากหลายมากขึ้น ในขณะที่ ฟีฟ่า ขึ้นชื่อว่ามีลิขสิทธิ์ทีมฟุตบอลที่มากกว่า
ชุดเกม พีอีเอส ขายได้มากกว่า 10 ล้านชุดภายใน พ.ศ. 2545 ขณะที่ชุดเกม ฟีฟ่า ขายได้มากกว่า 16 ล้านชุดภายใน พ.ศ. 2543 ในช่วงปลายคริสต์ทศวรรษ 2000 อีเอได้ยืมองค์ประกอบรูปแบบการเล่นจาก พีอีเอส เพื่อปรับปรุง ฟีฟ่า ซึ่งท้ายที่สุดก็นำหน้าในเชิงพาณิชย์ด้วยส่วนต่างที่สำคัญในช่วงคริสต์ทศวรรษ 2010 และกลายเป็นแฟรนไชส์วิดีโอเกมกีฬาที่ประสบความสำเร็จมากที่สุดในโลก การแข่งขันระหว่าง ฟีฟ่า และ พีอีเอส ถือเป็น "การแข่งขันที่ยิ่งใหญ่ที่สุด" ในประวัติศาสตร์ของวิดีโอเกมกีฬา
แหล่งข้อมูลอื่น

วินนิงอีเลฟเวน จากเว็บไซต์โคนามิ
เว็บชุมชนวินนิงอีเลฟเวนอย่างเป็นทางการ
| ด ค กชุดเกม วินนิงอีเลฟเวน/โปรอีโวลูชันซ็อกเกอร์ |
| --- | --- |
ชุดเกมดั้งเดิม:  อินเตอร์เนชันแนลซูเปอร์สตาร์ซ็อกเกอร์  ดีลักซ์  64  98  2000  ไอเอสเอส 2  ไอเอสเอส 3 
ชุดเกมไอเอสเอสโปร:  อินเตอร์เนชันแนลซูเปอร์สตาร์ซ็อกเกอร์โปร  ไอเอสเอสโปร 98  ไอเอสเอสโปรอีโวลูชัน  ไอเอสเอสโปรอีโวลูชัน 2 
ชุดเกมโปรอีโวลูชันซ็อกเกอร์:  โปรอีโวลูชันซ็อกเกอร์  2  3  4  5  6  2008  2009  2010  2011 ทรีดี  2012  2013  2014  2015  2016  2017  2018  2019  2020  2021 (อัปเดต) 
ชุดเกมออนไลน์:  วินนิงอีเลฟเวนออนไลน์ 
ชุดเกมเจ-ลีกวินนิงอีเลฟเวน:  97  2001  2007 คลับแชมเปียนชิป  2008 คลับแชมเปียนชิป  2009 คลับแชมเปียนชิป  2010 คลับแชมเปียนชิป 
ชุดเกมอีเอสพีเอ็นเอ็มแอลเอส:  อีเอสพีเอ็นเอ็มแอลเอสเกมไนท์  อีเอสพีเอ็นเอ็มแอลเอสเอ็กซ์ตราไทม์ 2002 
เกมการจัดการ: โปรอีโวลูชันซ็อกเกอร์เมเนจเมนท์
เกมอื่น: อีฟุตบอล
หมวดหมู่
โปรโตไทป์ 2

| --- | --- |

ผู้พัฒนา: Radical Entertainment
ผู้จัดจำหน่าย: Activision
ออกแบบ: Matt Armstrong
ชุด: โปรโตไทป์
เอนจิน: ไททาเนียม 2.0
เครื่องเล่น: ไมโครซอฟท์ วินโดวส์ เพลย์สเตชัน 3 เอกซ์บอกซ์ 360
วางจำหน่าย: เพลย์สเตชัน 3 & เอกซ์บอกซ์ 360 24 เมษายน ค.ศ. 2012 ไมโครซอฟท์ วินโดวส์ 
แนว: แอ็คชันผจญภัย
รูปแบบ: ผู้เล่นคนเดียว (third-person view)
โปรโตไทป์ 2 (อังกฤษ: [PROTOTYPE 2]) เป็นวิดีโอเกมประเภทแอกชั่นผจญภัยโอเพนเวิลด์ ที่พัฒนาโดย Radical Entertainment และจัดจำหน่ายโดย Activision โดยวางจำหน่ายในวันที่ 24 เมษายน ค.ศ. 2012 สำหรับเครื่องเล่นเพลย์สเตชัน 3 และเอกซ์บอกซ์ 360 ,ในทวีปอเมริกาเหนือในวันที่ 24 กรกฎาคม ค.ศ. 2012 และทวีปยุโรปในวันที่ 27 กรกฎาคม ค.ศ. 2012 สำหรับไมโครซอฟท์ วินโดวส์ โดยเป็นภาคต่อจากโปรโตไทป์ ในปี ค.ศ. 2009
แหล่งข้อมูลอื่น

เว็บไซต์ทางการ
โปรไซคลิงเมเนเจอร์

| โปรไซคลิงเมเนเจอร์ |
| --- | --- |
ประเภท: จำลอง
ผู้พัฒนา: ไซยาไนด์สตูดิโอ
ผู้จัดจำหน่าย: โฟกัสโฮมอินเตอร์แอกทีฟ
ระบบปฏิบัติการ:   ไมโครซอฟท์ วินโดวส์ 
| ตูร์เดอฟร็องส์ |
| --- | --- |
ประเภท: จำลอง
ผู้พัฒนา: ไซยาไนด์สตูดิโอ
ระบบปฏิบัติการ:   เพลย์สเตชัน  เอกซ์บอกซ์ 
โปรไซคลิงเมเนเจอร์ (อังกฤษ: Pro Cycling Manager) เป็นซีรีส์เกมการจัดการกีฬาจักรยานและเกมจำลองเวลาจริงที่สร้างโดยบริษัทไซยาไนด์ เกมดังกล่าวเปิดตัวครั้งแรกใน ค.ศ. 2001 ในชื่อไซคลิงเมเนเจอร์ แต่ซีรีส์นี้ได้เพิ่มคำว่าโปรในชื่อเกมเมื่อเดือนมิถุนายน ค.ศ. 2005 โดยมีการเปิดตัวเวอร์ชันใหม่ทุกปีเพื่อให้ตรงกับการแข่งตูร์เดอฟร็องส์ เกมนี้มีให้บริการในหลายภาษา (ทั้งฝรั่งเศส, อังกฤษ, เยอรมัน, สเปน, อิตาลี, ดัตช์, เดนมาร์ก นอร์เวย์ และโปรตุเกส) แม้ว่าการกำหนดค่าภาษาจริงจะขึ้นอยู่กับผู้เผยแพร่ในท้องถิ่น และเกมโปรไซคลิงเมเนเจอร์ได้ดำเนินการในคอมพิวเตอร์ส่วนบุคคล เกมดังกล่าวจัดทำขึ้นโดยความร่วมมือกับทีมจักรยานระดับอาชีพหลักส่วนใหญ่ภายใต้การอุปถัมภ์ของอีเปเซเตและอาอีเฌเซเป ส่วนในเดือนกันยายน ค.ศ. 2007 เกมเวอร์ชันเพลย์สเตชัน พอร์เทเบิล ได้รับการเผยแพร่โดยใช้ชื่อโปรไซคลิง ซึ่งได้รับการออกแบบมาเพื่อใช้ประโยชน์จากรูปแบบการเล่นเพลย์สเตชัน พอร์เทเบิล และมีโหมดการจัดการที่จำกัด
ซึ่งทุกปีจะมีเกมคอนโซลตูร์เดอฟร็องส์สำหรับเพลย์สเตชันและเอกซ์บอกซ์ ซึ่งผู้เล่นสามารถขี่จักรยานตูร์เดอฟร็องส์ และอื่น ๆ อีกมาก